**APSTIPRINĀTS**

**Sabiedrības ar ierobežotu atbildību**

**„Labiekārtošana–D”**

**Iepirkuma komisijas sēdē**

**2017. gada 06.janvārī**

**Iepirkuma komisijas priekšsēdētājs**

*(personiskais paraksts)* **\_\_\_\_\_\_\_\_\_\_\_\_\_\_T.Kohanovska**

**NOLIKUMS iepirkumam**

Publisko iepirkumu likuma 8.2 panta noteiktā kārtībā

**,,Dēļu piegāde**

**SIA „Labiekārtošana–D” vajadzībām””**

**identifikācijas Nr. L2017/01**

Daugavpils, 2017

1. **Vispārīgā informācija**

1.1. Iepirkuma identifikācijas **Nr. L 2017/01.**

* 1. Pasūtītājs: **Sabiedrība ar ierobežotu atbildību „Labiekārtošana–D”**, VRN Nr.41503003033, juridiskā adrese: 1.Pasažieru iela 6, Daugavpils, LV-5401, Latvijas Republika.
  2. Iepirkuma metode: Saskaņā ar Publisko iepirkumu likuma 8.2 pantu.
  3. Kontaktpersona: juriste Svetlana Pankeviča, tālr.: 654 57654, fakss: 65457652 e-pasts: [svetlana.pankevica@labiekartosana.lv](mailto:svetlana.pankevica@labiekartosana.lv), tehniskajos jautājumos pamatdarbības iecirkņa darbu vadītājs Vitālijs Bērziņš, tālr.:20383310.
  4. Nolikumam atbilstošo piedāvājumu izvēles kritērijs: **viszemākā cena iepirkumā, kuru atzinusi par atbilstošu Publisko iepirkumu likuma, šī Nolikuma un Tehnisko specifikāciju prasībām.**
  5. Pretendents **nav tiesīgs** iesniegt piedāvājumu variantus.
  6. Piedāvājuma nodrošinājums nav paredzēts.

1. **Iepirkuma priekšmets**

2.1. Iepirkuma priekšmets: **Dēļu piegāde SIA „Labiekārtošana–D” vajadzībām,** atbilstoši tehniskajai specifikācijai un šī Nolikuma prasībām.

2.2. Iepirkuma nomenklatūra: CPV kods: 03419100-1 (kokmateriālu izstrādājumi).

2.3. Iepirkuma priekšmets nav sadalīts daļās.

2.4. Tehniskā specifikācija ir noteikta Nolikuma **2.pielikumā.**

2.5. Iepirkuma līguma projekts noteikts nolikuma **5.pielikumā**.

2.6. Līguma darbības termiņš: **24 mēnešu periodā** no līguma spēkā stāšanās dienas.

2.7. Piedāvājuma derīguma termiņš – 60 (sešdesmit) kalendārās dienas no piedāvājumu atvēršanas dienas.

**3. Informācijas apmaiņas nosacījumi**

3.1. Iepirkuma komisijas atbildes uz iespējamo pretendentu rakstiski uzdotajiem jautājumiem un nolikuma skaidrojumi tiks publicēti Daugavpils pilsētas pašvaldības mājas lapā www.daugavpils.lv, sadaļā „Pašvaldības iepirkumi, konkursi”.

3.2. Pasūtītājs sniegs atbildes uz ieinteresēto pretendentu rakstveidā uzdotajiem jautājumiem, vai papildu informāciju piecu dienu laikā no jautājuma saņemšanas, bet ne vēlāk kā sešas dienas pirms piedāvājumu iesniegšanas termiņa beigām.

3.3. Pretendentu rakstiski uzdotie jautājumi un iepirkumu komisijas atbildes uz tiem, kā arī skaidrojumi attiecībā uz Nolikuma prasībām kļūs saistoši visiem iespējamiem pretendentiem ar to publicēšanas brīdi Daugavpils pilsētas pašvaldības mājas lapā.

3.4. Pretendentiem ir pastāvīgi jāseko līdzi aktuālajai informācijai mājas lapā par konkrēto iepirkumu. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.

**4. Piedāvājumu iesniegšanas laiks un kārtība**

4.1. Piedāvājumus drīkst iesniegt personīgi SIA „Labiekārtošana-D” 4.kabinetā, 1.Pasažieru ielā 6, Daugavpilī, LV-5401, vai atsūtīt pa pastu pēc adreses: SIA „Labiekārtošana-D”, 1.Pasažieru ielā 6, Daugavpilī, LV-5401, sākot ar dienu, kad attiecīgs paziņojums par iepirkumu ir publicēts Iepirkumu uzraudzības biroja mājas lapā.

4.2. Piedāvājumu iesniegšanas pēdējais termiņš – ne vēlāk kā līdz 2017.gada **17.janvārim, plkst.10:00** pēc vietējā laika. Ja piedāvājums tiek iesniegts pēc norādītā piedāvājuma iesniegšanas termiņa beigām, to neatvērtā veidā nosūta atpakaļ pretendentam ierakstītā pasta sūtījumā vai nepieņem, ja pieteikumu iesniedz personīgi.

4.3. Piedāvājumu atvēršana notiks 2017.gada 17.janvārī, plkst.10.00, 7.kabinetā, atklātā sēdē.

4.4. Piedāvājumu vērtēšanu un lēmumu pieņemšanu komisija veic slēgtā sēdē.

**5. Piedāvājuma noformēšana**

5.1. Dokumenti jāiesniedz latviešu valodā, drukātā veidā, vienā eksemplārā, lapas cauršūtas, numurētas un aizzīmogotas. Dokumenti ir jāiesniedz aizlīmētā aploksnē, uz kuras ir norādīti pretendenta rekvizīti un pasūtītāja adrese: Sabiedrība ar ierobežotu atbildību „Labiekārtošana–D”, 1.Pasažieru iela 6, Daugavpils, LV-5401, ar atzīmi:

Iepirkumam Publisko iepirkumu likuma 8.2 panta kārtībā

„Dēļu piegāde SIA „Labiekārtošana–D” vajadzībām”, ID Nr.L2017/01, neatvērt līdz 2017.gada 17.janvārim, plkst.10:00”.

5.2. Piedāvājums jāsagatavo latviešu valodā. Pretendenta atlases vai kvalifikāciju apliecinošus dokumentus var iesniegt svešvalodā. Ja kāds dokuments iesniegts svešvalodā, pretendents tam pievieno tulkojumu latviešu valodā, kārtībā, kāda noteikta Ministru kabineta 2000.gada 22.augusta noteikumos Nr.291 „Kārtība, kādā apliecināmi dokumentu tulkojumi valsts valodā”. Pretējā gadījumā Komisija ir tiesīga uzskatīt, ka attiecīgais atlases vai kvalifikācijas dokuments nav iesniegts.

5.3. Visiem pretendenta iesniegtajiem dokumentiem un to atvasinājumiem ir jābūt noformētiem Ministru kabineta 2010.gada 28.septembra noteikumu Nr.916 “Dokumentu izstrādāšanas un noformēšanas kārtība” noteiktajā kārtībā. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.

5.4. Ja kādu Pretendenta iesniegto dokumentu izdevusi 1961.gada 5.oktobra Hāgas konvencijas par ārvalstu publisko dokumentu legalizācijas prasības atcelšanu dalībvalsts iestāde, tad pie tiem ir jābūt pievienotiem APOSTILLE apliecinājumiem. Pārējo valstu iestāžu izsniegtajiem dokumentiem ir jābūt legalizētiem starptautiskajos līgumos noteiktajā kārtībā. Konsulārā legalizācija un dokumentu legalizācija ar APOSTILLE saskaņā ar Dokumentu legalizācijas likumu nav nepieciešama publiskiem dokumentiem, kurus ir izsniegusi Eiropas Savienības dalībvalsts, Eiropas Ekonomikas zonas valsts vai Šveices Konfederācija.

5.5. Pieteikumu, tehnisko un finanšu piedāvājumu un citus iepirkuma dokumentus paraksta persona, kuras pārstāvības tiesības reģistrētas Latvija Republikas Uzņēmumu reģistrā, attiecīgā ārvalsts reģistrā, vai kura ir tam speciāli pilnvarota.

5.6. Pieteikums, tehniskais un finanšu piedāvājums jāsagatavo saskaņā ar pievienotajiem paraugiem.

5.7. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. Ja pretendents groza piedāvājumu, tas iesniedz jaunu piedāvājumu ar atzīmi “GROZĪTS”. Tādā gadījumā komisija vērtē grozīto piedāvājumu.

5.8. Pēc piedāvājuma iesniegšanas termiņa beigām pretendents nevar savu piedāvājumu grozīt.

5.9. Pretendentu iesniegtie dokumenti pēc iepirkuma pabeigšanas netiek atdoti atpakaļ.

**6. Prasības pretendentiem un iesniedzamie dokumenti**

6.1. Prasības pretendentiem:

6.1.1. Pretendents ir normatīvajos aktos noteiktajā kārtībā reģistrēts Komercreģistrā vai līdzvērtīgā reģistrā ārvalstīs;

6.1.2. Uz pretendentu neattiecas Publisko iepirkumu likuma 8.2 panta piektās daļas izslēgšanas nosacījumi.

6.2. **Iesniedzamie atlases dokumenti kvalifikācijas apliecināšanai:**

6.2.1. Pretendenta pieteikums dalībai iepirkumā (1.pielikums);

6.2.1.1. Pretendentam iepriekšējo 2 (divu) gadu laikā līdz piedāvājuma iesniegšanas brīdim Iepirkumā ir veiksmīga pieredze iepirkuma priekšmeta (tādā paša vai līdzīga) piegādē (apjoms ne mazāks, kā noteikts iepirkuma Nolikuma tehniskajā specifikācijā). Ja pretendents ir dibināts vēlāk – tad pieredzei jāatbilst iepriekš minētajai prasībai attiecīgi īsākā laikā.

6.2.2. Informāciju par Latvijā reģistrēta pretendenta reģistrācijas faktu un izslēgšanas nosacījumiem, komisija iegūs publiskās datubāzēs. Ārvalstīs reģistrēts pretendents iesniedz šādus dokumentus, kuri izsniegti ne agrāk kā mēnesi pirms iesniegšanas dienas:

6.2.3. attiecīgās ārvalsts kompetentās institūcijas izsniegtu dokumentu (tulkotu un apliecinātu dokumenta kopiju), kas apliecina, ka pretendents ir reģistrēts normatīvajos aktos noteiktajā kārtībā, vai pretendenta pārstāvja parakstītu un tulkotu attiecīgās ārvalsts publiskā reģistra izdruku, kas apliecina pretendenta reģistrācijas faktu (ja kompetentās institūcijas izziņas netiek izdotas);

6.2.4. attiecīgās ārvalsts kompetentās institūcijas izziņu (tulkotu un apliecinātu dokumenta kopiju), kas apliecina pretendenta likumiskā pārstāvja (vadītāja, direktora) paraksta tiesības. Ja pieteikumu paraksta pilnvarotā persona – papildus pievieno pilnvaras oriģināla eksemplāru.

**6.3. Iesniedzamie piedāvājuma dokumenti:**

6.3.1. Parakstīts Tehniskais piedāvājums atbilstoši nolikuma 3.pielikumam.Tehniskajam piedāvājumam jāatbilst tehniskās specifikācijas minimālajām prasībām.

6.3.2. Parakstīts Finanšu piedāvājums atbilstoši nolikuma 4.pielikumam, kurā jānorāda kopējās piegādes izmaksas, bez pievienotās vērtības nodokli un ar pievienotās vērtības nodokli.

6.3.3. Apliecinājums par pretendenta iepriekšējo 2 (divu) gadu laikā iegūto pieredzi atbilstoši Iepirkuma nolikuma 6.2.1.1. punktā noteiktajam (6. pielikums).

6.3.3. Komisija izslēdz pretendentu no tālākas dalības iepirkumā un neizskata tā piedāvājumu Publisko iepirkumu likuma 8.2 panta noteiktajos gadījumos un kārtībā.

**6.4. Komisija noraida pretendenta piedāvājumu:**

6.4.1. ja piedāvājums nav noformēts Nolikumā noteiktajā kārtībā (nav cauršūts un caurauklots vai parakstīts Nolikumā noteiktajā kārtībā);

6.4.2. pretendents nav iesniedzis visus Nolikumā noteiktos dokumentus savas kvalifikācijas novērtēšanai;

6.4.3. pretendents neatbilst Nolikumā noteiktajām kvalifikācijas prasībām;

6.4.4. pretendents iesniedzis neatbilstošu tehnisko vai finanšu piedāvājumu;

6.4.5. pretendenta piedāvājums atzīts par nepamatoti lētu.

**7. Piedāvājumu vērtēšanas kritēriji un lēmuma pieņemšana**

7.1. Iepirkuma komisija izvēlas piedāvājumu ar viszemāko cenu, kuru atzinusi par atbilstošu Publisko iepirkumu likuma, šī Nolikuma un Tehnisko specifikāciju prasībām.

7.2. Iepirkuma komisija:

7.2.1. Uzsākot vērtēšanu veiks pārbaudi vai piedāvājumus iesniegušajiem pretendentiem dienā kad paziņojums par plānoto līgumu publicēts Iepirkumu uzraudzības biroja mājaslapā internetā, bija nodokļu parādi un rīkosies Publisko iepirkumu likuma 8.2 panta astotajā daļā noteiktajā kārtībā;

7.2.2. Pārbaudīs piedāvājumu atbilstoši Nolikumā norādītajām prasībām, vai tas ir cauršūts un caurauklots, pārbaudīs piedāvājuma noformējumu;

7.2.3. Veiks pretendentu atlasi – pārbaudīs iesniegto dokumentu atbilstību nolikuma prasībām, izskatīs publiskajās datubāzēs pieejamo informāciju par pretendenta kvalifikāciju u.c.;

7.2.4. Pārbaudīs tehniskā piedāvājuma atbilstību tehnisko specifikāciju prasībām un nepieciešamības gadījumā pieprasīs pretendentam izskaidrot tehniskajā piedāvājumā iekļauto informāciju. Pārbaudīs aritmētiskās kļūdas;

7.2.5. Noteiks Nolikuma prasībām atbilstošu piedāvājumu un pieņems starplēmumu par pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības;

7.2.6. Veiks pārbaudi par Publisko iepirkumu likuma 8.2 pantā noteikto izslēdzošo nosacījumu neesamību attiecībā uz pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības;

7.2.7. Pieņems lēmumu par uzvarētāju.

7.3. Trīs darba dienu laikā pēc lēmuma pieņemšanas visi pretendenti tiks informēti par komisijas pieņemto lēmumu;

7.4. Piedāvājumi, kas iesniegti pēc uzaicinājumā norādītā termiņa, netiks vērtēti.

**8. Iepirkuma komisijas darbība**

8.1. Iepirkuma Komisija darbojas saskaņā ar Publisko iepirkumu likuma un dotā Nolikuma prasībām.

8.2 Savus lēmumus komisija pieņem sēžu laikā.

8.3. Komisijas loceklis nevar vienlaikus pārstāvēt pasūtītāja un pretendenta intereses, kā arī nevar būt saistīts ar pretendentu.

8.4. Komisija dokumentē katru iepirkuma stadiju, sastādot attiecīgus protokolus un citus dokumentus.

8.5. Komisijai ir šādas tiesības:

8.5.1. pieprasīt izskaidrot tehniskajā vai finanšu piedāvājumā iekļauto informāciju;

8.5.2. lemt par iesniegtā piedāvājuma noraidīšanu, ja tiek konstatēts, ka tas neatbilst dotā Nolikuma prasībām;

8.5.3. pieņemt lēmumu par iepirkuma uzvarētāju vai objektīva iemeslu dēļ izbeigt iepirkumu, neizvēloties nevienu piedāvājumu;

8.5.4. pieaicināt komisijas darbā speciālistus vai ekspertus ar padomdevēja tiesībām;

8.6.5. veikt citas darbības, kas izriet no šī iepirkuma Nolikuma un Publisko iepirkumu likuma.

8.6. Komisijai ir šādi pienākumi:

8.6.1. izskatīt un izvērtēt pretendentu piedāvājumus un noteikt uzvarētāju;

8.6.2. pārbaudīt, vai piedāvājumos nav aritmētisku kļūdu;

8.6.3. pēc līguma noslēgšanas, nosūtīt paziņojumu Iepirkumu uzraudzības birojam un visiem pretendentiem.

8.7. Komisijas sēdes vada komisijas priekšsēdētājs, kurš:

8.7.1. organizē un vada komisijas darbu;

8.7.2. nosaka komisijas sēžu laiku un apstiprina darba kārtību;

8.7.3. sasauc un vada komisijas sēdes.

**9. Pretendenta tiesības un pienākumi**

9.1. Pretendents nodrošina, lai piedāvājums tiktu noformēts atbilstoši Nolikuma prasībām.

9.2. Katrs pretendents, iesniedzot pieteikumu, apņemas ievērot visus Nolikumā minētos nosacījumus.

9.3. Pretendentam līdz piedāvājumu iesniegšanas termiņa beigām, savlaicīgi iesniedzot pieprasījumu, ir tiesības saņemt skaidrojumus par iepirkuma priekšmetu un tehniskajām specifikācijām.

9.4. Pretendentiem ir pienākums sekot līdzi un ņemt vērā iepirkumu komisijas skaidrojumus vai atbildes, kas tiek publicētas Daugavpils pilsētas pašvaldības mājas lapā internetā [www.daugavpils.lv](http://www.daugavpils.lv), sadaļā “Pašvaldības iepirkumi, konkursi”.

**10. Citi jautājumi**

Gadījumā, ja normatīvajos aktos tiek izdarīti vai stājas spēkā grozījumi, piemēro normatīvo aktu nosacījumus, negrozot nolikumu.

**PIELIKUMĀ:**

1. Pieteikums;

2. Tehniskā specifikācija;

3. Tehniskā piedāvājuma forma;

4. Finanšu piedāvājuma forma;

5. Piegādes līgums projekts.;

6. Apliecinājuma forma.

**1.Pielikums iepirkuma nolikumam**

**,,Dēļu piegāde SIA „Labiekārtošana–D” vajadzībām”””**

**Identifikācijas numurs L 2017/01**

PIETEIKUMS

Daugavpilī

Komersants

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nosaukums)

Reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nodokļu maksātāja (PVN) reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tālr.,fakss\_\_\_\_\_\_\_\_\_\_\_\_\_\_\_\_\_\_\_\_\_\_\_\_ e-pasts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersonas amats, vārds, uzvārds, tālr.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tā direktora (vadītāja, valdes priekšsēdētāja, valdes locekļa) ar paraksta tiesībām (vārds, uzvārds) personā, ar šī pieteikuma iesniegšanu:

1. Piesakās piedalīties iepirkumā **“Dēļu piegāde SIA „Labiekārtošana–D” vajadzībām”, identifikācijas numurs L2017/01,** piekrīt visiem Nolikuma nosacījumiem un garantē Nolikuma un normatīvo aktu prasību izpildi. Nolikuma noteikumi ir skaidri un saprotami.
2. \_\_\_\_\_\_\_\_\_\_\_\_\_ *(uzņēmuma nosaukums)* apliecina, ka:
   1. visa sniegtā informācija ir pilnīga un patiesa;
   2. nekādā veidā nav ieinteresēts nevienā citā piedāvājumā, kas iesniegts šajā iepirkumā;
   3. nav tādu apstākļu, kuri liegtu tiesības piedalīties iepirkumā un izpildīt Nolikumā norādītās prasības;
   4. Piedāvājuma derīguma termiņš – 60 (sešdesmit) kalendārās dienas no piedāvājumu atvēršanas dienas;
   5. Piekrīt Nolikumā noteiktā līguma projekta nosacījumiem.

|  |  |
| --- | --- |
| **Vārds, uzvārds,** |  |
| **Amats, paraksts** |  |

**2.Pielikums iepirkuma nolikumam**

**,,Dēļu piegāde SIA „Labiekārtošana–D” vajadzībām”””**

**Identifikācijas numurs L 2017/01**

**TEHNISKĀ SPECIFIKĀCIJA**

**1.** Pretendentam ir jānodrošina dēļu piegādi ar rīcībā esošu darba spēku un tehnisko aprīkojumu pēc pasūtījuma saņemšanas **līdz 10 (desmit) darba dienām**, pasūtītāja atrašanās vietā: **1.Pasažieru ielā 6, Daugavpilī, LV-5401**, atbilstoši Pasūtītāja darba uzdevumam un tehniskajai specifikācijai.

*Darba apjomu tabula*

|  |  |  |  |
| --- | --- | --- | --- |
| **Nr.**  **p/k** | **Preces nosaukums un specifikācija** | **Mērv.** | **Daudzums\*** |
| 1. | **Neapzāģētie dēļi,** platums ne mazāks par 200 mm – 250mm, ar zāģmēru garums 6,15m (pieņemšanas mērs 6,00m), **pieņemšanas mērs -biezums 25 mm, zāģmērs 28mm, 0+2mm , mitrums ne vairāk 18% (**priede) | m3 | 60 |
| 2. | **Neapzāģētie dēļi,** platums ne mazāks par 200 mm – 250mm, ar zāģmēru garums 6,15m (pieņemšanas mērs 6,00m), pieņemšanas mērs- **biezums 50 mm, zāģmērs 53mm, 0+2mm, mitrums ne vairāk 18% (**priede) | m3 | 100 |

\*Faktiskais dēļu apjoms un veids var nesasniegt tabulā norādīto daudzumu, apmaksa notiek tikai atbilstoši faktiski iegādātajam dēļu daudzumam. Dēļu daudzums un veids var mainīties atkarībā no Pasūtītāja darbības nepieciešamības (Pasūtītājam ir tiesības pieprasīt arī tabulā nenoradītus dēļu veidus, ja tie ir pieejami Pretendenta noliktavā), noslēgtajā līguma noteiktas summas ietvaros.

**2.Kvalitātes prasības:**

Zāģmateriāliem jābūt bez lokmālām, mizas, trupes, zilējuma, izkritušiem zariem, kukaiņu bojājumiem, plaisām, savērpuma, mehāniskiem bojājumiem.

**3. Darbu izpildes termiņš – 24 mēneši** no līguma parakstīšanas brīža līdz pilnīgai saistību izpildei (noteiktā apjoma apguvei).

**3.Pielikums iepirkuma nolikumam**

**,,Dēļu piegāde SIA „Labiekārtošana–D” vajadzībām”””**

**Identifikācijas numurs L 2017/01**

**TEHNISKAIS PIEDĀVĀJUMS**

\_\_\_\_\_\_\_\_\_\_\_, 2017.gada \_\_\_\_.\_\_\_\_\_\_\_\_\_\_\_\_

Piedāvājam piegādāt dēļus saskaņā ar iepirkuma ,,Dēļu piegāde SIA „Labiekārtošana–D” vajadzībām”””, identifikācijas Nr.L2017/01, nolikuma nosacījumiem ar tehnisko un cenu piedāvājumu:

|  |  |  |  |  |  |
| --- | --- | --- | --- | --- | --- |
| **Nr.p/k** | **Preces nosaukums** | **Mērv.** | **Daudzums\*** | **Cena par**  **vienību EUR**  **(bez PVN)** | **Cena par plānoto daudzumu EUR**  **( bez PVN 21%)** |
| 1. | **Neapzāģētie dēļi,** platums ne mazāks par 200 mm – 250mm, ar zāģmēru garums 6,15m (pieņemšanas mērs 6,00m), **pieņemšanas mērs -biezums 25 mm, zāģmērs 28mm, 0+2mm , mitrums ne vairāk 18% (**priede) | m3 | 60 |  |  |
| 2. | **Neapzāģētie dēļi,** platums ne mazāks par 200 mm – 250mm, ar zāģmēru garums 6,15m (pieņemšanas mērs 6,00m), pieņemšanas mērs- **biezums 50 mm, zāģmērs 53mm, 0+2mm, mitrums ne vairāk 18% (**priede) | m3 | 100 |  |  |
| **KOPĀ m3** | | | 160 |  |  |
| **KOPĀ CENA BEZ PVN** | | | | |  |
| **21%PVN** | | | | |  |
| **KOPĀ CENA AR 21% PVN** | | | | |  |

Garantējam Jums:

* zāģmateriāli ir bez lokmālām, mizas, trupes, zilējuma, izkritušiem zariem, kukaiņu bojājumiem, plaisām, savērpuma, mehāniskiem bojājumiem.
* nodrošināt iespēju iepirkt preces pa daļām saskaņā ar pasūtījumu.
* nodrošināt preces daudzuma piegādi līdz **10(desmit)** darba dienām saskaņā ar veikto pieteikumu.

**Apņemamies nodrošināt piegādes izpildes termiņu -** no līguma parakstīšanas brīža 24 mēnesi vai līdz pilnīgai saistību izpildei (noteiktās summas apguves).

Pretendenta kontakttālrunis un e-pasta adresi dēļu pasūtījumu veikšanai:\_\_\_\_\_\_\_\_\_\_\_\_\_\_\_\_\_

\* Pārdevējs ir informēts un neiebilst pret to, ka Pasūtītājs negarantē līguma darbības laikā pilnā apmērā iepirkt tehniskajā specifikācijā norādīto apjomu, kā arī pasūtītājam ir tiesības mainīt pakalpojumu daudzumus pa veidiem kopējās līguma summas ietvaros.

|  |  |
| --- | --- |
| **Vārds, uzvārds,** |  |
| **Amats, paraksts** |  |

**4.Pielikums iepirkuma nolikumam**

**,,Dēļu piegāde SIA „Labiekārtošana–D” vajadzībām”””**

**Identifikācijas numurs L 2017/01**

**FINANŠU PIEDĀVĀJUMS**

\_\_\_\_\_\_\_\_\_\_\_\_\_\_, 20167.gada \_\_\_\_.\_\_\_\_\_\_\_\_\_\_\_\_\_\_\_\_\_\_\_

Iepazinušies ar iepirkuma „ Dēļu piegāde SIA „Labiekārtošana–D” vajadzībām”, ID Nr.L2017/01 prasībām, piedāvājam piegādāt tehniskajā piedāvājumā minētās dēļu apjomu par šādu kopējo summu:

**EUR \_\_\_\_\_\_\_** (vārdiem) bez PVN;

**EUR \_\_\_\_\_\_\_** (vārdiem) PVN

**EUR \_\_\_\_\_\_\_** (vārdiem) ar PVN.

|  |  |
| --- | --- |
| **Vārds, uzvārds,** |  |
| **Amats, paraksts** |  |

**5.Pielikums iepirkuma nolikumam**

**,,Dēļu piegāde SIA „Labiekārtošana–D” vajadzībām”””**

**Identifikācijas numurs L 2017/01**

*Līguma projekts*

**PIEGĀDES LĪGUMS**

**Daugavpilī, 201\_\_.gada \_\_\_\_.\_\_\_\_\_\_\_\_\_**

Sabiedrība ar ierobežotu atbildību „Labiekārtošana – D”, reģistrācijas Nr.41503003033, juridiskā adrese: 1.Pasažieru iela 6, Daugavpils, LV-5401, tās valdes locekļa Sergeja Blagoveščenska personā (turpmāk – PASŪTĪTĀJS), kurš rīkojas uz Statūtu pamata, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģ.Nr.\_\_\_\_\_\_\_, juridiskā adrese\_\_\_\_\_\_\_\_, (turpmāk – PIEGĀDĀTĀJS), \_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, abi kopā saukti „Puses”,

pamatojoties uz iepirkumu komisijas 2017.gada\_\_\_\_\_\_.\_\_\_\_\_\_\_\_\_ lēmumu (prot.Nr.\_\_\_\_) iepirkumā „Dēļu piegāde SIA „Labiekārtošana–D” vajadzībām””, iepirkuma identifikācijas Nr.L2017/01, noslēdz šādu līgumu, (turpmāk – Līgums):

**I. Līguma priekšmets**

1. PIEGĀDĀTĀJS apņemas piegādāt un atsavināt dēļus, atbilstoši iepirkumā iesniegtajam tehniskajam un finanšu piedāvājumam (turpmāk – PRECE), bet PASŪTĪTĀJS apņemas iegādāties un apmaksāt PRECI saskaņā ar šī Līguma noteikumiem.

2. PRECE tiek piegādāta PASŪTĪTĀJAM atsevišķās partijās saskaņā ar PASŪTĪTĀJA pasūtījumu. PRECE tiek piegādāta 1.Pasžieru ielā 6, Daugavpilī.

**II. Pasūtījuma noformēšana un piegādes noteikumi**

3. PASŪTĪTĀJS pasūta PREČU partiju veicot pasūtījumu pa tālrunu \_\_\_\_\_\_\_\_\_\_\_\_, vai rakstot uz e-pasta adresi:\_\_\_\_\_\_\_\_\_\_\_\_\_\_\_\_\_.

4. PIEGĀDĀTĀJS piegādā pasūtīto preču partiju ne vēlāk kā 10 (desmit) dienu laikā no pasūtījuma saņemšanas dienas.

5. PRECES nodošana PASŪTĪTĀJAM notiek saskaņā ar PREČU pavadzīmi-rēķinu, kuru paraksta līgumslēdzēju PUŠU pilnvarotie pārstāvji un, kas ir neatņemama darījuma sastāvdaļa. Pavadzīmes rēķinos obligāti ir jānorāda Līguma datumu un iepirkuma identifikācijas numuru – L2017/01.

**III. Cena un norēķinu kārtība**

6. Kopējā līguma summa ir EUR \_\_\_\_\_ (\_\_\_\_\_\_\_\_\_\_\_) bez PVN, PVN sastāda EUR \_\_ (\_\_\_\_\_\_\_\_), kopā ar PVN EUR \_\_\_\_\_\_\_ (\_\_\_\_\_\_\_\_\_\_). Vienību izcenojumi noteikti pretendenta iepirkumam iesniegtajā tehniskajā piedāvājumā (pielikumā kopija) un paliek nemainīgi visā līguma darbības laikā. Ja PIEGĀDĀTĀJS nolēmis paaugstināt izcenojumus, tad tam ir pienākums paziņot PASUTĪTĀJAM 30 dienu iepriekš rakstiskā formā. PASUTĪTĀJAM ir tiesības nepiekrist piedāvājumam un lauzt līgumu.

7. PASŪTĪTĀJS veic apmaksu par katru saņemto PREČU partiju 20 (divdesmit) dienu laikā no PREČU partijas saņemšanas un pavadzīmes – rēķina parakstīšanas dienas.

8. PASŪTĪTĀJAM nodotā PRECE līdz pilnīgai tās apmaksai ir PIEGĀDĀTĀJA īpašums.

9. PRECE ir PASŪTĪTĀJA īpašums no brīža, kad PASŪTĪTĀJS ir veicis par to apmaksu pilnā apmērā.

10. Ja PASŪTĪTĀJS nav šī līguma vai tā pielikumos noteiktajos termiņos veicis maksājumus par PRECI, PIEGĀDĀTĀJS ir tiesīgs noteikt citu apmaksas kārtību, vai vienpusējā kārtā atkāpties no līguma izpildes un pieprasīt zaudējumu atlīdzināšanu.

**IV. Līgumslēdzēju PUŠU atbildība**

11. PUSES ir materiāli atbildīgas gadījumā, ja netiek pildīti vai tiek nepienācīgi pildīti šī līguma nosacījumi, kā rezultātā vienai no PUSĒM otras PUSES vainas dēļ ir radušies zaudējumi.

12. Par Līguma saistību nepildīšanu vai nepienācīgu pildīšanu PUSES ir atbildīgas saskaņā ar Līgumu, Civillikumu un citiem Latvijas Republikā spēkā esošajiem normatīvajiem aktiem.

13. Ja PRECES piegāde PIEGĀDĀTĀJA vainas dēļ aizkavējas, PASŪTĪTĀJS ir tiesīgs pieprasīt līgumsodu 0,1 (nulle komats viens procents bez PVN) apmērā no PIEGĀDĀTĀJA atlīdzības par nepiegādāto PRECES daudzumu par katru nokavēto dienu, bet ne vairāk par 10 (desmit) procentiem no līguma summas.

14. Par termiņā neveiktajiem maksājumiem PASŪTĪTĀJS maksā PIEGĀDĀTĀJAM līgumsodu 0,1 (nulle komats viens procents bez PVN) apmērā no laikā neveikto maksājumu summas par katru nokavēto dienu, bet ne vairāk par 10 (desmit) procentiem no līguma summas.

**V. Nepārvarama vara**

15. Ja kādai no līgumslēdzējām PUSĒM nav iespējas izpildīt savas saistības saskaņā ar šī līguma noteikumiem pilnībā vai daļēji nepārvaramas varas dēļ (plūdi, zemestrīce, citas dabas stihijas radītas ārkārtas situācijas, karš u. c.), tai 3 (trīs) dienu laikā no šo apstākļu iestāšanās rakstiski jāinformē otra PUSE.

**VI. PRECES pieņemšana – nodošana**

16. PREČU partija uzskatāma par saņemtu, kad PASŪTĪTĀJA rakstiski pilnvarotā persona parakstījusi PREČU pavadzīmi-rēķinu un saņēmusi PRECI.

17. PRECES atbilstību PREČU pavadzīmes-rēķinā norādītajam, PASŪTĪTĀJA pārstāvis apstiprina ar savu parakstu un paraksta atšifrējumu salasāmā (drukātā) rokrakstā. Parakstot PREČU pavadzīmi-rēķinu, PASŪTĪTĀJA pārstāvis apliecina, ka viņam nav pretenziju par PRECES daudzumu.

18. Gadījumā, ja PRECES piegādi veic PIEGĀDĀTĀJS un, ja PRECES nodošanas-pieņemšanas brīdī tiek konstatēta PRECES neatbilstība kvalitātei, vai ir saņemts pavadzīmei neatbilstošs PRECES daudzums, PASŪTĪTĀJAM nekavējoties jāsastāda PRECES saņemšanas akts, kuru paraksta PASŪTĪTĀJA pārstāvis un PIEGĀDĀTĀJA pārstāvis. PASŪTĪTĀJAM 3 (trīs) dienu laikā jāinformē PIEGĀDĀTĀJS par PASŪTĪTĀJA pretenzijām, iesniedzot vienu akta kopiju PIEGĀDĀTĀJAM. Pēc akta saņemšanas, PUSES vienojas par abām PUSĒM pieņemamu risinājumu t.i., apmaina PRECI pret tādu pašu vai līdzvērtīgu PRECI bez defektiem, PRECES pirkuma maksas atmaksu, ja nav iespējama PRECES apmaiņa.

19. Gadījumā, ja tiek atklāti PRECES defekti vai neatbilstība līguma nosacījumiem, PASŪTĪTĀJAM nekavējoties ir jāinformē PIEGĀDĀTĀJS par konstatētajiem defektiem un jāpieaicina PIEGĀDĀTĀJA pārstāvis akta sastādīšanai. Pēc akta sastādīšanas PUSES vienojas par abām PUSĒM pieņemamu risinājumu (PRECES apmaiņu, PRECES vērtības atmaksu, ja nav iespējama PRECES apmaiņa, termiņiem).

20. PIEGĀDĀTĀJS neatbild par tādiem PRECES trūkumiem, par kuriem PIEGĀDĀTĀJS pasūtījuma izdarīšanas brīdī informēja PASŪTĪTĀJU.

**VII. Papildus noteikumi**

21. PRECES kvalitātei jāatbilst prasībām un nosacījumiem, kas noteikti šajā līgumā un normatīvajos aktos.

22. Gadījumā, ja tiek mainīts PUŠU juridiskais statuss (reorganizējoties, apvienojoties vai jebkādā citā veidā), adrese, bankas rekvizīti, šīs izmaiņas ir jāpaziņo otrai līgumslēdzējai PUSEI 5 (piecu) darba dienu laikā.

23. Šī līguma papildinājumi un izmaiņas saskaņojami ar abpusēju rakstisku vienošanos un pievienojami līgumam, un ir tā neatņemama sastāvdaļa. Būtiski līguma grozījumi nav pieļaujami.

24. PIEGĀDĀTĀJS neatbild par PASŪTĪTĀJA jebkāda veida saistībām pret trešo personu.

**VIII. Līguma spēkā stāšanās, tā grozīšana un strīdu izskatīšanas kārtība**

25. Šis līgums stājas spēka ar dienu, kad to parakstījušas abas līgumslēdzējas PUSES un tas ir spēkā 24 (divdesmit četrus) kalendāra mēnešus, vai līdz tiek iztērēta līguma summa.

26. Visi grozījumi un papildinājumi šajā līgumā ir spēkā tikai tad, ja tie noformēti rakstiski un tos ir parakstījuši līgumslēdzēju PUŠU pārstāvji.

27. PUSES var vienpusēji atkāpties no līguma izpildes, brīdinot par to otru PUSI vismaz vienu mēnesi iepriekš.

28. Līgumattiecības par pabeigtām atzīstamas pēc tam, kad līgumslēdzējas PUSES izpildījušas savas saistības un starp tām pilnībā nokārtoti rēķini.

29. Jebkurš strīds, nesaskaņas vai prasība, kas izriet no šī līguma vai, kas skar to vai tā pārkāpšanu, izbeigšanu vai spēkā neesamību, tiks izšķirts Latvijas tiesā.

30. Šis līgums sastādīts divos autentiskos eksemplāros uz \_\_ (\_\_\_\_\_) lapām ar pielikumiem, no kuriem viens glabājas pie PIEGĀDĀTĀJA un viens pie PASŪTĪTĀJA.

PIELIKUMI: PIEGĀDĀTĀJA tehniskā un finanšu piedāvājumu kopijas.

**IX. Pušu rekvizīti un paraksti**

**6.pielikums iepirkuma nolikumam**

**,,Dēļu piegāde SIA „Labiekārtošana–D” vajadzībām””**

**Identifikācijas numurs L 2017/01**

*Apliecinājuma forma*

**APLIECINĀJUMS PAR PIEREDZI**

1. Pretendenta nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrēts Komercreģistrā ar Nr.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apliecinām, ka mums iepriekšējo 2 (divu) gadu laikā līdz piedāvājuma iesniegšanas brīdim ir

veiksmīga pieredze tādu pašu vai līdzīgu metāla konstrukciju piegādē.

|  |  |  |  |  |
| --- | --- | --- | --- | --- |
| **Nr.p.k.** | **Līguma priekšmeta piegādes periods** | **Piegādāto iepirkuma priekšmeta apraksts (nosaukums)** | **Piegādāto iepirkuma priekšmeta konstrukciju skaits** | **Pircējs, kontaktpersona,**  **tālrunis** |
| 1. |  |  |  |  |
| 2… |  |  |  |  |
|  |  |  |  |  |

2. Ar šo uzņemos pilnu atbildību par apliecinājumā ietverto ziņu patiesumu un atbilstību

faktiskajai situācijai.

Paraksts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds:\_\_\_\_\_\_\_\_\_\_\_\_\_\_\_\_\_\_\_\_\_

Amats:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apliecinājums sagatavots un parakstīts 2017. gada \_\_\_. \_\_\_\_\_\_\_\_\_\_\_\_\_\_